CELEX: 62015CN0192
Language: fi
Date: 2015-04-24 00:00:00
Title: Asia C-192/15: Ennakkoratkaisupyyntö, jonka Raad van State (Alankomaat) on esittänyt 24.4.2015 – T.D. Rease ja P. Wullems v. College bescherming persoonsgegevens

20.7.2015   
            
            
               FI
            
            
               Euroopan unionin virallinen lehti
            
            
               C 236/26
            
         Ennakkoratkaisupyyntö, jonka Raad van State (Alankomaat) on esittänyt 24.4.2015 – T.D. Rease ja P. Wullems v. College bescherming persoonsgegevens
   (Asia C-192/15)
   (2015/C 236/35)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittajat: T.D. Rease ja P. Wullems
   
      Vastapuoli: College bescherming persoonsgegevens
   
      Ennakkoratkaisukysymykset
   
   
               1)
            
            
               Kuuluuko yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annetun Euroopan parlamentin ja neuvoston direktiivin 95/46/EY (EUVL L 281) 2 artiklan d alakohdassa tarkoitetun rekisterinpitäjän unioniin sijoittautuneelle etsivätoimistolle antama toimeksianto käyttää välineitä henkilötietojen käsittelyssä jäsenvaltion alueella direktiivin 4 artiklan 1 kohdan c alakohdassa tarkoitetun ”välineiden käyttämisen” käsitteen alaan, kun toimeksianto tapahtuu unionin alueen ulkopuolella?
            
         
               2)
            
            
               Annetaanko yksilöiden suojelusta henkilötietojen käsittelyssä ja näiden tietojen vapaasta liikkuvuudesta 4.10.1995 annetussa Euroopan parlamentin ja neuvoston direktiivissä 95/46/EY ja erityisesti sen 28 artiklan 3 ja 4 kohdassa, kun otetaan huomioon direktiivin tavoite, kansalliselle viranomaiselle valta valvontaviranomaisen suorittamassa direktiivillä vahvistetun yksilön suojan täytäntöönpanossa asettaa prioriteetteja, jotka johtavat siihen, että täytäntöönpanoa ei suoriteta siinä tapauksessa, että ainoastaan yksilö tai pieni henkilöryhmä valittaa direktiivin rikkomisesta?